Správa zo zahraničnej pracovnej cesty 

1.  Účastníci ZPC:
Jozef Jurkovič, Mgr. GR sekcie vysokých škôl, anglický jazyk, Ministerstvo školstva, vedy, výskumu a športu Slovenskej republiky, Stromová 1, 813 30 Bratislava 1
Andrej Piovarči, Ing., PhD., odbor vysokoškolského vzdelávania, anglický jazyk, Ministerstvo školstva, vedy, výskumu a športu Slovenskej republiky, Stromová 1, 813 30 Bratislava 1

2.  Zahraničná pracovná cesta:
Francúzsko, Paríž, 14. – 15. jún 2016 
Účel cesty: prevzatie predsedníctva v Bologna Follow-up Group (BFUG)
Organizátor: sekretariát BFUG
Adresa podujatia: 21 rue Descartes 75005 Paris, Bâtiment Boncourt
Financovanie ZPC: z rozpočtu MŠVVaŠ SR

3.  Rámcový program pobytu:
14.6.2016 (večer): prílet
15.6.2016 (9:30 – 13:45): rokovanie
Zahraniční partneri: zástupcovia ministerstiev školstva Holandska, Moldavska, sekretariátu BFUG, veľvyslankyňa Čiernej hory. 

4.  Stručný priebeh rokovaní, resp.  študijného pobytu:

Rokovanie dňa 15.6.2016 bolo zamerané na odovzdanie agendy predsedníctva v BFUG, ktoré SK preberá od 1.7.2016 od NL. Zástupkyne NL informovali o svojich skúsenostiach s predsedaním BFUG: Odporučili využiť celý polrok, intenzívne komunikovať s pracovnými skupinami (WG) a s poradenskými skupinami (AG), vyžiadať si od predsedov WG a AG aktuálny stav agendy, pripraviť stretnutie s nimi. Treba tiež čo najskôr uvažovať o externých spíkroch na decembrové zasadnutie BFUG v Bratislave. V septembri treba vyzvať predsedov WG a AG, aby oznámili témy paralelných zasadnutí. Zástupkyne NL odporučili mať počas zasadnutia BFUG k dispozícii pripravený tím ľudí. Zasadnutie je možné kombinovať s konferenciou. Ministerka školstva (NL) otvorila zasadnutie – to malo aj národný význam – zdôraznilo to význam Bolonského procesu v rámci inštitúcií. Odhad počtu účastníkov zasadnutia BFUG: cca. 100 osôb. Ako vhodné sa ukázalo vložiť dlhé prestávky do programu, tie slúžili ako časová rezerva, v prípade predĺženia časti rokovania. 

Ďalej je podstatné pripraviť vopred ku každému bodu rokovania krátky úvodný komentár, možné riešenia a ukončovaciu vetu/vety. Keď sa hovorí o WG/AG, je potrebné povedať i celý názov WG/AG, aby to bolo všetkým účastníkom jasné. 

V septembri sa bude treba zaoberať témou non-implementation. V rámci rokovania bol prednesený návrh pripraviť dokument k téme základné hodnoty (fundamental values). Tri organizácie by mohli pripraviť krátky východiskový text a ten bude v rámci Board Meeting v Podgorici prediskutovaný (Magna charta observatory, Scholars at risk, Human Rights Watch). Bude potrebné s Patriciou Pol prediskutovať kontakt na tieto organizácie a osloviť ich v júli.
 
Ďalšou úlohou bude stanoviť termín a miesto septembrového stretnutia s predsedami WG/AG (navrhované termíny:  14.9.2016 – spolu s WG stretnutím v Berlíne alebo 20.9.2016). Tiež bola diskusia venovaná BFUG sekretariátu po 2018: je potrebné pomenovať alternatívy/scenáre (pripraví aktuálny BFUG sekretariát) a tie sa dajú členom na vedomie. Bez rozhodovania, zatiaľ len začatie diskusie na BFUG v Bratislave. Rokovanie bolo ukončené formálnym obedom so zástupcami ministerstva školstva FR a s ostatnými účastníkmi, kde sa diskutovalo o problémoch Bolonského procesu a vysokých škôl.

5.  Odporúčané závery:
Odovzdané poznatky NL predsedníctva treba využiť pri príprave zasadnutia BFUG v Bratislave. Definované úlohy je potrebné v termínoch plniť. 

6.   Prehľad prinesenej dokumentácie a miesto jej uloženia
 Nebola prinesená dokumentácia. 

7.   Osobitne vyhodnotený očakávaný prínos ZPC
Podujatie bolo dôležité z hľadiska odovzdania predsedníctva v BFUG z NL na SK. Uvedené návrhy a úlohy sú kľúčové pre úspešnú realizáciu zasadnutia BFUG v Bratislave, 8. a 9. decembra 2016.  
  
8.    Spôsob zverejnenia výsledkov ZPC, prenos získaných informácií
Adresár osôb a  organizácií, ktorým sa správa zaslala: 15A0, SMSEZ.

Súhlasím so zverejnením správy na internete.

Správu vypracoval: Andrej Piovarči
Dátum: 29.6.2016
Správu schválil:  Peter Plavčan

Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.